ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐ

ՀՐԱՄԱՆ

….. ……..-ի 2018 թվականի N ….Ն

ԿՈՒՏԱԿԱՅԻՆ ԿԵՆՍԱԹՈՇԱԿԸ ԾՐԱԳՐԱՅԻՆ ՎՃԱՐԻ ՏԵՍՔՈՎ ՎՃԱՐՎԵԼՈՒ ԴԵՊՔՈՒՄ ԴՐԱ ՀԱՇՎԱՐԿՄԱՆ ՄԵԹՈԴԱԲԱՆՈՒԹՅՈՒՆԸ ՍԱՀՄԱՆԵԼՈՒ ՄԱՍԻՆ

Հիմք ընդունելով «Կուտակային կենսաթոշակների մասին» օրենքի 54-րդ հոդվածի 2-րդ մասը.

ՀՐԱՄԱՅՈՒՄ ԵՄ՝

1. Հաստատել կուտակային կենսաթոշակը ծրագրային վճարի տեսքով վճարվելու դեպքում դրա հաշվարկման մեթոդաբանությունը` համաձայն հավելվածի:

2. Սույն հրամանն ուժի մեջ է մտնում պաշտոնական հրապարակման օրվան հաջորդող տասներորդ օրը:

Ա. ՋԱՆՋՈՒՂԱԶՅԱՆ

Հավելված

ՀՀ ֆինանսների նախարարի

2018 թվականի ….. ……..-ի

N ….Ն և

ՀՀ կենտրոնական բանկի խորհրդի

2018 թվականի ….. ……..-ի

N ….Ն

համատեղ հրամանի

**ՄԵԹՈԴԱԲԱՆՈՒԹՅՈՒՆ**

**ԿՈՒՏԱԿԱՅԻՆ ԿԵՆՍԱԹՈՇԱԿԸ ԾՐԱԳՐԱՅԻՆ ՎՃԱՐԻ ՏԵՍՔՈՎ ՎՃԱՐՎԵԼՈՒ ԴԵՊՔՈՒՄ ԴՐԱ ՀԱՇՎԱՐԿՄԱՆ**

**I. ԿԱՐԳԱՎՈՐՄԱՆ ԱՌԱՐԿԱՆ**

1. Սույն մեթոդաբանությամբ կարգավորվում են «Կուտակային կենսաթոշակների մասին» օրենքով սահմանված ծրագրային վճարի հաշվարկման մեթոդաբանության հետ կապված հարաբերությունները:

**II. ՍՈՒՅՆ ՄԵԹՈԴԱԲԱՆՈՒԹՅՈՒՆՈՒՄ ԿԻՐԱՌՎՈՂ ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐԸ**

2. Սույն մեթոդաբանությունում կիրառվում են հետևյալ հիմնական հասկացությունները՝

1) **յուրաքանչյուր տարիքում ծրագրային վճարի ստացման ժամանակահատված`** մահացության աղյուսակներով սահմանված կենսաթոշակային տարիքից հետո կյանքի սպասվող միջին տևողություն յուրաքանչյուր տարիքում.

2) **մահացության աղյուսակներ`** Հայաստանի Հանրապետության ազգային վիճակագրական ծառայության կողմից հաշվարկված և հրապարակված` երկու սեռի համար ունիվերսալ մահացության աղյուսակներ.

3) **կենսաթոշակի ընտրության դիմում`** «Կուտակային կենսաթոշակների մասին» Հայաստանի Հանրապետության օրենքի 49-րդ հոդվածի 2-րդ մասով սահմանված կենսաթոշակի ընտրության դիմում:

3. Սույն մեթոդաբանությունում կիրառված մյուս հասկացություններն ունեն «Ներդրումային ֆոնդերի մասին» և «Կուտակային կենսաթոշակների մասին» օրենքներում կիրառվող այդ հասկացությունների իմաստները:

**III. ԾՐԱԳՐԱՅԻՆ ՎՃԱՐԻ ՍՏԱՑՄԱՆ ԺԱՄԱՆԱԿԱՀԱՏՎԱԾԸ**

4. Կենսաթոշակի ընտրության դիմումը ներկայացվելու պահին մասնակցի տարիքին համապատասխան ծրագրային վճարների ստացման նվազագույն ժամանակահատվածը սահմանվում է` ըստ Հայաստանի Հանրապետության ազգային վիճակագրական ծառայության կողմից հրապարակված մահացության աղյուսակների:

5. Եթե մասնակիցն իր պարտադիր կուտակային կենսաթոշակի մի մասը ծրագրային վճարի տեսքով ստանալու ընտրություն է կատարել՝ «Կուտակային կենսաթոշակների մասին» օրենքի 49-րդ հոդվածի 3-րդ մասի 3-րդ կետին համապատասխան, ապա սույն մեթոդաբանության 4-րդ կետին համապատասխան ծրագրային վճարների ստացման նվազագույն ժամանակահատվածը սահմանվում է` ըստ ստորև ներկայացվող սանդղակի.

|  |  |
| --- | --- |
| Տարիքը | Ժամանակահատվածը (տարի) |
| 63-67 | Տվյալ միջակայքի վերին տարիքի համար հրապարակված ժամանակահատված` ըստ ՀՀ ազգային վիճակագրական ծառայության կողմից հրապարակված մահացության աղյուսակների |
| 68-72 |
| 73-77 |
| 78-ից բարձր |

6. Ծրագրային վճարների ստացման ժամանակահատվածը յուրաքանչյուր մասնակցի համար որոշվում է մեկ անգամ՝ մասնակիցների ռեեստրը վարողին կենսաթոշակի ընտրության դիմում ներկայացնելուց հետո, որից հետո՝ հետագա յուրաքանչյուր ամսվա մարվող փայերի թվի հաշվարկման ժամանակ, սույն մեթոդաբանության 17-րդ և 18-րդ կետերով սահմանված բանաձևում այդ որոշված մեծությունից նվազեցվում է մեկական ամիս:

7. Եթե մասնակիցը ցանկանում է, որ իր համար ծրագրային վճարը հաշվարկվի սույն մեթոդաբանությամբ սահմանված ծրագրային վճարի ստացման նվազագույնից ավելի երկար ժամանակահատվածի համար, ապա կենսաթոշակի ընտրության դիմումում նշվում է ավելի երկար ժամանակահատված:

**IV. ԾՐԱԳՐԱՅԻՆ ՎՃԱՐԻ ՀԱՇՎԱՐԿՈՒՄԸ ԵՎ ՍՏԱՑՈՒՄԸ**

8. Մասնակիցների ռեեստրը վարողն օրենքով վերապահված լիազորությունների շրջանակում ծրագրային եղանակով կենսաթոշակ ստացող յուրաքանչյուր մասնակցի համար ամսական պարբերականությամբ հաշվարկում է ծրագրային վճարի չափը` բացառապես մարման ենթակա փայերի թվի հիման վրա, կազմակերպում է յուրաքանչյուր անգամ դրա վճարման համար անհրաժեշտ փայերի մարումը և մասնակցին ծրագրային վճարի կատարումը:

9. Ծրագրային վճարի կատարման ամբողջ ընթացքում չմարված փայերի մասով մասնակիցը պահպանում է իր` որպես կենսաթոշակային ֆոնդի մասնակցի՝ օրենքով վերապահված իրավունքները:

10. Ծրագրային վճարի հաշվարկման և կատարման համար հիմք են ընդունվում մասնակցին պատկանող բոլոր կենսաթոշակային ֆոնդերի բոլոր փայերը՝ բացառությամբ այն փայերի, որոնց մարումը տվյալ պահին օրենքով սահմանված կարգով կասեցված է:

11. Ծրագրային վճար կատարելու համար սույն ընթացակարգով որոշված անհրաժեշտ թվով փայերը մարվում են փայերի` ծրագրային վճարի կատարման ամսվա առաջին աշխատանքային օրվա դրությամբ փայի վերջին հայտնի հաշվարկային արժեքով:

12. Ծրագրային վճարի կատարման համար անհրաժեշտ մարվող փայերի թիվը որոշելու համար հաշվարկումը պետք է կատարվի ամսական կտրվածքով` յուրաքանչյուր ամսվա առաջին աշխատանքային օրը` յուրաքանչյուր անգամ փայերի մարումից առաջ:

13. Ծրագրային վճարը յուրաքանչյուր ամսվա համար կատարվում է մինչև տվյալ ամսվան հաջորդող ամսվա տասներորդ աշխատանքային օրը ներառյալ:

14. Սույն ընթացակարգով փայերի մարումից առաջացած համապատասխան գումարը փոխանցվում է մասնակցի բանկային հաշվին:

15. Ծրագրային վճարը կատարվում է` կենսաթոշակի ընտրության դիմումը մասնակիցների ռեեստրը վարողին ներկայացնելու ամսվան հաջորդող ամսվանից սկսած:

16. Ծրագրային վճարի կատարումը դադարում է՝

1) մասնակցի՝ կենսաթոշակային հաշվում առկա բոլոր փայերի մարումից և համապատասխան վճարումն ավարտվելուց հետո.

2) մասնակցի մահվան դեպքում:

**V. ԾՐԱԳՐԱՅԻՆ ՎՃԱՐԻ ՀԱՇՎԱՐԿՄԱՆ ԿԱՐԳԸ**

17. Ամսական ծրագրային վճարի կատարման համար անհրաժեշտ մարվող փայերի թիվը հաշվարկվում է` ըստ հետևյալ բանաձևի՝

**ՓՔi = ՓԸՔi / ԾՎԺ,**

որտեղ՝

**Փքi**-ն i-րդ ֆոնդից մարվող փայերի թիվն է,

**ՓԸՔi**-ն i-րդ ֆոնդում շահառուի ունեցած փայերի ընդհանուր թիվն է՝ տվյալ ամսվա վերջի դրությամբ,

**ԾՎԺ**-ն սույն մեթոդաբանության 4-րդ կամ 5-րդ կետով սահմանված ժամանակահատվածն է (արտահայտված ամիսներով)` մինչև ծրագրային վճարի ստացման ժամանակահատվածի վերջը:

Բոլոր ֆոնդերի համար բանաձևը կլինի հետևյալը՝

|  |  |  |  |  |
| --- | --- | --- | --- | --- |
|  | n  ∑  *i*=1 | **ՓՔi  =** | n  ∑  *i*=1 | **ՓԸՔi /ԾՎԺ:** |

18. Եթե սույն մեթոդաբանության 17-րդ կետի համաձայն հաշվարկված փայերի ընդհանուր արժեքը փոքր է, քան պահանջվող նվազագույն արժեքը՝

|  |  |
| --- | --- |
| n  ∑  *i*=1 | **(ՓՔi x ՓՀԱi ) < ՀԿ x**¼**,** |

որտեղ՝

**ՓՀԱi**-ն i-րդ ֆոնդի փայի հաշվարկային արժեքն է՝ ըստ սույն մեթոդաբանության 11-րդ կետի,

**ՀԿ**-ն վճարման պահին «Պետական կենսաթոշակների մասին» օրենքով սահմանված պետական կենսաթոշակային ապահովության բաղադրիչից վճարվող հիմնական կենսաթոշակն է, ապա բոլոր ֆոնդերից մարվող փայերի թիվը համամասնորեն ավելացվում է այնքան, մինչև ընդհանուր գումարը լինի ՀԿ x ¼՝

**ՓՔik = ՓԸՔi/ ԾՎԺ x k,**

որտեղ՝

|  |  |  |
| --- | --- | --- |
| **k=(ՀԿ x ¼/** | **n ∑**  ***i*=1** | **(ՓՔi x ՓՀԱi ):** |

Բոլոր ֆոնդերի համար բանաձևը կլինի հետևյալը`

|  |  |  |  |
| --- | --- | --- | --- |
| **n  ∑**  ***i*=1** | **ՓՔik =** | **n ∑**  ***i*=1** | **ՓԸՔi /ԾՎԺxk,** |

որտեղ`

|  |  |  |
| --- | --- | --- |
| **ՓՔik**-ն i-րդ ֆոնդից մարվող փայերի թիվն է, եթե | **n  ∑   *i*=1** | **(ՓՔi x ՓՀԱi) < ՀԿ x**¼: |